Rozhodnutie Rady (EHS) č. 2456/78
z 19. septembra 1978
o uzavretí dohody vo forme výmeny listov, ktorá mení a dopĺňa dohodu medzi Európskym hospodárskym spoločenstvom a Švajčiarskou konfederáciou s cieľom úpravy niektorých colných predpisov
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 113,
so zreteľom na odporúčanie Komisie,
keďže v dôsledku zmien a doplnkov vyplývajúcich z odporúčania Rady pre colnú spoluprácu z 18. júna 1976 a niektorých autonómnych zmien v Spoločnom colnom sadzobníku a Švajčiarskym colným sadzobníkom by sa mali upraviť niektoré colné predpisy v dohode medzi Európskym hospodárskym spoločenstvom a Švajčiarskou konfederáciou [1];
keďže navyše je potrebné zmeniť a doplniť vyššie uvedenú dohodu, aby sa stanovil zjednodušený postup pre úpravu colných predpisov v prípade ďalších zmien a doplnkov k clám zmluvných strán,
ROZHODLA TAKTO:
Článok 1
Dohoda vo forme výmeny listov, ktorá mení a dopĺňa dohodu medzi Európskym hospodárskym spoločenstvom a Švajčiarskou konfederáciou, sa týmto schvaľuje v mene spoločenstva.
Text tejto dohody je pripojený k tejto dohode.
Článok 2
Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.
Článok 3
Toto nariadenie nadobúda účinnosť v tretí deň po jeho uverejnení v Úradnom vestníku Európskych spoločenstiev.
Uplatňuje sa s účinnosťou od 1. januára 1978.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. septembra 1978